laion/Wikipedia-Exotic huggingface dataset:
תאוריית פערי העצמי

תאוריית פערי העצמי (באנגלית: Self-discrepancy theory) היא תאוריה שפותחה על ידי א. טורי היגינס והיא מבחינה בין שלושה ייצוגי העצמי: עצמי ממשי (תפיסות האדם את עצמו בהווה), עצמי אידיאלי (התקוות והשאיפות של האדם), ועצמי נדרש (תפיסות האדם את ציפיות החברה ממנו). פערים בין העצמי הממשי והעצמי הנדרש או האידיאלי יוצרים חוסר נוחות ותחושות אכזבה ובושה, המניעים את המוטיבציה של הפרט לצמצום הפערים. פער עצמי הוא מצב בו אין התאמה מלאה בין ייצוגי העצמי השונים. פער סביר בין העצמי הממשי לעצמי האידיאלי הוא הסתגלותי ומעודד את האדם להמשיך ולהתקדם. לעומת זאת, פער קיצוני עלול לעורר באדם רגשות שליליים של אכזבה, חרדה, בושה ועצב. ככל שגודל הפער גדול יותר וככל שהמודעות לפער גדולה יותר, כך תיקבע עוצמת הרגש השלילי. מחקרים שבחנו פערי העצמי חקרו בעיקר תופעות כגון דיכאון, חרדה, דחיינות, ופגיעות רגשית. תאוריית ההשוואה החברתית הערכה עצמית מותנית דיסוננס קוגניטיבי E. Tory Higgins, Self-discrepancy: A theory relating self and affect., Psychological Review 94, 1987, עמ' 319–340 doi: 10.1037/0033-295X.94.3.319 E. Tory Higgins, Ronald N. Bond, Ruth Klein, Timothy Strauman, Self-discrepancies and emotional vulnerability: How magnitude, accessibility, and type of discrepancy influence affect., Journal of Personality and Social Psychology 51, 1986, עמ' 5–15 doi: 10.1037/0022-3514.51.1.5 Neill Watson, Brandon C. Bryan, Todd M. Thrash, Self-discrepancy: Long-term test–retest reliability and test–criterion predictive validity., Psychological Assessment 28, 2016-01, עמ' 59–69 doi: 10.1037/pas0000162 ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
אדי קולי

אדוארד ג'יימס קולי (באנגלית: Edward James Cooley;‏ 15 באפריל 1933 – 15 באפריל 2020) היה זמר ופזמונאי R&B אמריקאי, שהיה שותף לכתיבת השיר "Fever" שהוקלט עשרות פעמים במרוצת השנים. ב-1956 היה חלק מהלהיט הבין-לאומי "Priscilla" (אנ'). קולי נולד באטלנטה, ג'ורג'יה. לאחר מכן עבר לניו יורק סיטי, שם התיידד עם הזמר-יוצר אוטיס בלקוול. בסביבות 1955 הוא יצר קשר עם בלקוול עם רעיון לשיר שכתב, "Fever". לפי בלקוול, קולי אמר לו: "יש לי רעיון לשיר בשם 'Fever', אבל אני לא יכול לסיים אותו". בלקוול סיים לכתוב את השיר, והוא הוקלט על ידי ליטל וילי ג'ון (אנ'), והפך ללהיט בין-לאומי שכבש את מצעדי ה-R&B בשנת 1956, ולאחר מכן הוקלט על ידי פגי לי, אלביס פרסלי, מדונה, ביונסה ורבים אחרים. קולי ובלקוול המשיכו לשתף פעולה בשירים נוספים שכתבו עבור מוזיקאים שונים. אדי קולי, באתר AllMusic (באנגלית) אדי קולי, באתר MusicBrainz (באנגלית) אדי קולי, באתר Discogs (באנגלית) אדי קולי, באתר SecondHandSongs "Eddie Cooley" Rhythm and Blues, Rap, and Hip-hop *DIMPLES (1) (EDDIE COOLEY & THE) - doo-wop, doo-wop.blogg.org
אוטיס בלקוול

אוטיס בלקוול (באנגלית: Otis Blackwell;‏ 16 בפברואר 1931 – 6 במאי 2002) היה פזמונאי אמריקאי שיצירתו השפיעה על הרוק אנד רול. יצירותיו כוללות את "Fever" (הוקלט על ידי ליטל וילי ג'ון), "Great Balls of Fire" (אנ') ו-"Breathless" (אנ') (הוקלט על ידי ג'רי לי לואיס), "Don't Be Cruel",‏ "All Shook Up" ו-"Return to Sender" (עם וינפילד סקוט (אנ'); הוקלט על ידי אלביס פרסלי), ו-"Handy Man" (אנ') (הוקלט על ידי ג'ימי ג'ונס (אנ')). בשנת 2022, בלקוול נכנס להיכל התהילה של הבלוז. 1955: Otis Blackwell 1953–55 1978: These Are My Songs 2005: 1952–1954 אוטיס בלקוול, במסד הנתונים הקולנועיים IMDb (באנגלית) אוטיס בלקוול, באתר AllMovie (באנגלית) אוטיס בלקוול, במסד הנתונים הקולנועיים KinoPoisk (ברוסית) אוטיס בלקוול, באתר AllMusic (באנגלית) אוטיס בלקוול, באתר MusicBrainz (באנגלית) אוטיס בלקוול, באתר Discogs (באנגלית) אוטיס בלקוול, באתר Genius אוטיס בלקוול, באתר SecondHandSongs אוטיס בלקוול, באתר "Find a Grave" (באנגלית) Otis Blackwell Songs, Albums, Reviews, Bio & More, AllMusic (באנגלית) neonadmin, BLUES HALL OF FAME - ABOUT/Inductions, Blues Foundation (באנגלית אמריקאית)
הפלישה לקונגרס הברזילאי

הפלישה לקונגרס הברזילאי התרחשה ב-8 בינואר 2023, כאשר מספר רב של תומכי ז'איר בולסונארו, נשיא ברזיל לשעבר, פרצו לקונגרס הלאומי של ברזיל, בעקבות הפסדו ללואיז אינסיו דה סילבה בבחירות הכלליות בברזיל ב-2022. ונזיאנו ויטל דו רגו, ממלא מקום נשיא הסנאט הפדרלי של המדינה, אישר כי מפגינים רבים פרצו לאולם הירוק של לשכת הנבחרים ולאחר מכן גם ניסו לפלוש לארמון פלנלטו. המפגינים בזזו את מתחם הקונגרס והשחיתו אותו קשות. לאחר מספר שעות הצליחו כוחות הביטחון להשתלט על האירוע וביצעו מעצרים המוניים. המפגינים הנותרים צעדו ממפקדת הצבא, שם הפגינו באוהלים במשך שבועות במהלך הפגנת הבחירות בברזיל ב-2022, בדרישה לבצע הפיכה צבאית. ממשלתו של אינסיו דה סילבה ניסתה לפנות את האוהלים של המפגינים, כאשר לא הצליחה היא הורתה לתגבר את האבטחה באזור. גם שרת המשפטים שבה והדגישה באותו שבוע כי אוהלי ההפגנות יפורקו. המפגינים פרצו את מחסומי המשטרה והתעמתו עם השוטרים בעודם חמושים במקלות, בתגובה המשטרה ריססה לעברם גז מדמיע. המפגינים הפגינו גם בארמון פלנלטו, מקום העבודה הרשמי של נשיא ברזיל. לאחר האירוע התקיימו משפטי הנאשמים, והוקמה ועדת חקירה ממלכתית שנועדה לאתר את מקור ההסתה. בעקבות מסקנות ועדת החקירה הורה בית המשפט הברזילאי על סגירת חשבונות ברשתות החברתיות שמזוהים עם בולסונרו וזוהתה בהם הסתה לאלימות. חברת טוויטר סירבה לסגור את החשבונות, והיא נחסמה בברזיל למשך כשנה וחצי והושת עליה קנס כבד. בספטמבר 2024 הודיעה טוויטר כי היא מסכימה לקיים את כל הדרישות של ברזיל ולשלם את הקנסות, והיא שבה לפעול במדינה. ההסתערות על הקפיטול מדיה וקבצים בנושא הפלישה לקונגרס הברזילאי בוויקישיתוף Lucas Rocha, Manifestantes invadem plenário do STF, Congresso Nacional e Palácio do Planalto, CNN Brasil (בפורטוגזית) "Bolsonaro supporters storm Brazilian Congress". BBC News (באנגלית בריטית). 2023-01-08. נבדק ב-2023-01-08. "Bolsonaro supporters storm Brazil Congress, clash with police". Le Monde.fr (באנגלית). 2023-01-08. נבדק ב-2023-01-08. 20minutos, Directo | Asalto al Congreso de Brasil por cientos de radicales de Bolsonaro, www.20minutos.es - Últimas Noticias, ‏8 בינואר 2023 (בספרדית) Partidarios de Bolsonaro invaden el Palacio presidencial, el Congreso y la Corte Suprema de Brasil, ELMUNDO, ‏8 בינואר 2023 (בספרדית)
תאוריית ההיכרות עם העצמי

תאוריית ההיכרות עם העצמי היא תאוריה בפסיכולוגיה חברתית לפיה לאדם יש מוטיבציה להתבונן פנימה על מנת להעריך היבטים החשובים לזהותו. בבסיס תאוריית ההיכרות עם העצמי עומדת ההנחה כי לאדם יש מוטיבציה ללמוד על עצמו, לפתח הערכה מציאותית של יכולותיו ושל מגבלותיו. זאת היא אחת משלושה גישות מוטיבציוניות של ההערכה העצמית, יחד עם שיפור העצמי ואימות העצמי. סדיקידס (1993) מציע שהמוטיבציה להיכרות עם העצמי תניע אנשים לחפש מידע שמאשר תפיסה עצמית המאופיינת באי-ודאות, ובמקביל הם יחפשו להגביר את רמת הוודאות שלהם בידע העצמי. כמו כן, אנשים נוטים לבחור במטלות שאכן מאפשרות בדיקה של יכולותיהם – כלומר, פלוני יבחר מטלה שתספק לו מידע חדש על יכולותיו. למשל, אדם שיודע שיכולתו אינה נמוכה, אך לא יודע עד כמה היא גבוהה – יבחר במטלה שתבדוק אם הוא בינוני או גבוה; לעומת זאת אדם שיודע שיכולתו אינה גבוהה, אך לא יודע עד כמה היא נמוכה – יבחר מטלה שתבדוק אם הוא בינוני או נמוך. לשם המחשה, פלוני יתחקר את סביבתו לאחר שביצע מטלה חדשה. שלא כמו שני המניעים האחרים, באמצעות היכרות עם העצמי אנשים מעוניינים ברמת הנכונות של ההשקפות הנוכחיות שלהם, במקום בשיפור עצמי. כך, ההיכרות עם העצמי היא המניע היחידי שעלול לגרום להערכה העצמית של האדם להיפגע. טרופ (1986) מציע שהיכרות עם העצמי היא דרך לשיפור עצמי בעתיד. למשל, בטווח הקצר היכרות עם העצמי עלולה לגרום לפגיעה בתפיסה העצמית, באמצעות ההבנה של האדם שאולי לא הגיע להישגים גבוהים כפי שרצה; אולם, בטווח הארוך, האדם יעבוד קשה יותר כדי להשיג דברים גדולים יותר, וכתוצאה מכך ההערכה שלו את עצמו תשתפר. כך, התפיסה העצמית של הפרט היא עקבית, בטוחה, נכונה, ומשופרת. Constantine Sedikides, Assessment, enhancement, and verification determinants of the self-evaluation process., Journal of Personality and Social Psychology 65, 1993-08, עמ' 317–338 doi: 10.1037/0022-3514.65.2.317 Constantine Sedikides, Michael J. Strube, Self-Evaluation: To Thine Own Self Be Good, To Thine Own Self Be Sure, To Thine Own Self Be True, and To Thine Own Self be Better, כרך 29, Academic Press, 1997-01-01, עמ' 209–269. (באנגלית) Trope, Y. (1986)., Self-Enhancement and Self Assessment in Achievement Behaviour. In Sorrentino, R.M., & Higgins, E.T. (Ed.) Handbook of motivation and cognition: foundations of social behavior (pp. 350-378). Guidford Press, USA: New York. ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
הדוכסות הגדולה של הריין התחתון

הדוכסות הגדולה של הריין התחתון (בגרמנית: Großherzogtum Niederrhein), או כפי שכונתה בפשטות פרובינציית הריין התחתון (Provinz Niederrhein), הייתה מחוז של ממלכת פרוסיה והתקיימה מ-1815 עד 1822. הדוכסות הוקמה לאחר קונגרס וינה ב-1815, שם קיבל פרידריך וילהלם השלישי, מלך פרוסיה את חבל הריין ואיתו את התואר הדוכס הגדול של הריין התחתון. זה איפשר לפרוסיה לגבש את השטחים הריניים שלה שהוחזקו מאז 1803, כמו נסיכות הבוחר מטריר, רוזנות מנדרשייד, נסיכות שטאבלוט-מלמדי, העיר הקיסרית החופשית אאכן, חלקים מלוקסמבורג ולימבורג, כמו גם כמה מדינות קטנות אחרות. ב-22 באפריל 1816 שולבו שטחים אלה ליצירת הדוכסות הגדולה של הריין התחתון, כאשר בירת המחוז ממוקמת בקובלנץ. ב-22 ביוני 1822, בהוראת הקבינט הפרוסי, התמזג מחוז זה עם המחוז השכן של ייליך-קלווה-ברג כדי ליצור את פרובינציית הריין, שהדוכסות לשעבר הייתה חלקה העליון. מדיה וקבצים בנושא הדוכסות הגדולה של הריין התחתון בוויקישיתוף
נורברט באלוג

נורברט שנדור באלוג (בהונגרית: Norbert Sándor Balogh; נולד ב-21 בפברואר 1996 בהיידובסרמן שבהונגריה) הוא כדורגלן הונגרי המשחק החלוץ בקבוצת דונאיסקה סטרדה מליגת העל הסלובקית ובנבחרת הונגריה. באלוג גדל במחלקות הנוער של היידובסרמן ודברצן ו.ס.ק.. בעונת 2013/2014 הושאל ללטברטש מהליגה ההונגרית השלישית, במדיה ערך 11 הופעות ליגה והבקיע שני שערים. לאחר חזרתו לדברצן ו.ס.ק. שיחק באלוג במשך עונה וחצי בקבוצה הבוגרת של המועדון, במדיה ערך 33 הופעות ליגה והבקיע חמישה שערים במסגרת ליגת העל ההונגרית. ב-13 בינואר 2016 חתם באלוג בפלרמו מהסרייה א'. ב-17 בינואר ערך באלוג את הופעת הבכורה שלו במועדון, בהפסד 0–4 לגנואה במסגרת המחזור ה-20 בליגה לעונת 2015/2016. בסך הכל ערך 22 הופעות ליגה במדי המועדון. ב-21 באוגוסט 2018 הושאל באלוג למשך עונה אחת לאפואל ניקוסיה מליגת העל הקפריסאית. הוא ערך 12 הופעות ליגה במדי המועדון, בהן הבקיע שני שערים, וזכה עם המועדון באליפות קפריסין. ב-14 בספטמבר 2019 חתם באלוג על חוזה לעונה אחת בהאל סיטי מהפוטבול ליג צ'מפיונשיפ. ב-23 באוקטובר ערך את הופעת הבכורה שלו במועדון, בניצחון 1–2 על נוטינגהאם פורסט במסגרת המחזור ה-13 בליגה לעונת 2019/2020. בסך הכל ערך באלוג שלוש הופעות ליגה במדי המועדון, ובתום העונה שוחרר מהמועדון. ב-3 בספטמבר 2020 חתם באלוג בבודפשט הונבד מליגת העל ההונגרית. הוא שיחק במועדון במשך עונה וחצי, בהן ערך 39 הופעות ליגה והבקיע 12 שערים. במחצית השנייה של עונת 2021/2022 הושאל באלוג לדונאיסקה סטרדה מליגת העל הסלובקית. הוא ערך 12 הופעות ליגה במהלך תקופת ההשאלה, בהן הבקיע שני שערים. בתום העונה חתם על חוזה קבוע במועדון. ב-5 ביוני 2017 ערך באלוג את הופעת הבכורה שלו בנבחרת הונגריה, בהפסד 0–3 לנבחרת רוסיה במשחק ידידות. אפואל ניקוסיה אליפות קפריסין (1): 2018/2019 נורברט באלוג, באתר Transfermarkt נורברט באלוג, באתר Soccerway נורברט באלוג, באתר National Football Teams נורברט באלוג, באתר FootballDatabase.eu Calciomercato Palermo, c'è Balogh. E Nestorovski scalpita באתר Corriere dello Sport, ‏ 10 בינואר 2016 (באיטלקית) UFFICIALE: Palermo, Balogh ceduto all'Apoel Nicosia באתר Tutto Mercato Web, ‏ 21 באוגוסט 2018 (באיטלקית) Norbert Balogh: Hull City sign Hungary international on free-agent deal באתר BBC, ‏ 14 בספטמבר 2020 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נורברט באלוג".
עומר טרוחיו

גוסטבו עומר טרוחיו קורונה (בספרדית: Gustavo Omar Trujillo Corona; ‏ 9 בנובמבר 1977 – 1 בדצמבר 2022) היה כדורגלן מקסיקני ששיחק בעמדת המגן השמאלי. טרוחיו שיחק במשך רוב הקריירה שלו באתלטיקו מורליה מליגת העל המקסיקנית. לקראת סוף הקריירה הושאל לאטלס ולטיגרס מליגת העל המקסיקנית, ולסלאיה מליגת המשנה המקסיקנית. ב-27 באפריל 2005 ערך טרוחיו את הופעתו היחידה בנבחרת מקסיקו, בתיקו 1-1 נגד נבחרת פולין במשחק ידידות. ב-1 בדצמבר 2022 מת טרוחיו בגיל 45 כתוצאה מדום לב. אתלטיקו מורליה אליפות מקסיקו (1): אינברנו 2000 עומר טרוחיו, באתר Transfermarkt עומר טרוחיו, באתר Soccerway עומר טרוחיו, באתר WorldFootball.net עומר טרוחיו, באתר National Football Teams עומר טרוחיו, באתר FootballDatabase.eu Omar Trujillo, campeón con el Monarcas en el 2000, fallece a los 44 años באתר El Financiero, ‏ 1 בדצמבר 2022 (בספרדית)
ח'אלד א-זילעי

ח'אלד מוחמד עיסא א-זילעי (בערבית: خالد محمد عيسى الزيلعي, בתעתיק: ח'אלד מחמד עיסא אלזילעי; ‏ 16 במאי 1987 – 30 בספטמבר 2022) היה כדורגלן סעודי ששיחק בעמדת קשר הכנף. א-זילעי שיחק במשך רוב הקריירה שלו בליגת העל הסעודית, ובמשך תקופה קצרה בליגת המשנה הסעודית. הוא שיחק במועדונים אבהא, א-נסר, א-תעאוון, אל-פייסלי, אל-באטין, א-ראיד ואל-עין. ב-9 באוקטובר 2010 ערך א-זילעי את הופעת הבכורה שלו בנבחרת ערב הסעודית, בניצחון 0–4 על נבחרת אוזבקיסטן במשחק ידידות. ב-28 ביוני 2012 הבקיע את שערו היחיד בנבחרת, בתיקו 2-2 נגד נבחרת פלסטין במסגרת שלב הבתים של הגביע הערבי לשנת 2012. בסך הכל ערך תשע הופעות במדי הנבחרת. בחודש יוני 2020 אובחן א-זילעי עם טרשת אמיוטרופית צידית, וב-30 בספטמבר 2022 מת מהמחלה בגיל 35. א-נסר אליפות ערב הסעודית (2): 2013/2014, 2014/2015 גביע יורש העצר הסעודי (1): 2013/2014 ח'אלד א-זילעי, באתר Transfermarkt "Al-Zayla'i" starts the treatment journey in Sultan City for Humanitarian Services באתר Saudi i24 News, ‏ 2 ביולי 2020 (באנגלית) سبب وفاة خالد الزيلعي באתר Erem News, ‏ 30 בספטמבר 2020 (בערבית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ח'אלד א-זילעי".
ליית'

ליית' (באנגלית: Leith) הוא מחוז של העיר אדינבורו שבסקוטלנד הממוקם בצפון העיר, בשפך של נהר ליית'. בתחום המחוז נמצא נמל אדינבורו ועוגנת היאכטה המלכותית בריטניה. בתקופת ימי הביניים ליית' הייתה עיר נמל עצמאית. האזכור הראשון של ליית' הוא באמנה מלכותית שאישרה את בנייתו של מנזר הולירוד ב-1128. בשנת 1920 סופח אזור ליית' לאדינבורו. אצטדיון הבית של מועדון הכדורגל הסקוטי היברניאן, אשר מייצג את העיר אדינבורו בליגת העל הסקוטית, ממוקם בליית'. היאכטה המלכותית בריטניה במקום עגינתה באדינבורו ליית', באתר אנציקלופדיה בריטניקה (באנגלית)
פרסי אמי לבידור בשעות היום

פרסי האמי לבידור בשעות היום, הם חלק מהמגוון הנרחב של טקסי פרסי האמי הנערכים לכבוד תעשיית הטלוויזיה האמריקאית. הפרסים מוענקים על ידי האקדמיה הלאומית לאמנויות ומדעי הטלוויזיה בניו יורק (NATAS), טקס האמי לבידור בשעות ביום מוענקים כהוקרה על הצטיינות בתוכניות טלוויזיה אמריקאיות בשעות היום. הטקס הראשון נערך בשנת 1974, והרחיב את מה שהיה במקור פרס אמי לתוכנית ששודרות בשעות הפריים טיים. הטקסים מתקיימים בדרך כלל בחודשים מאי או יוני. במהלך הטקס מוענקים הפרסים הבאים: סדרת הדרמה הטובה ביותר (מאז 1972) תוכנית האירוח הטובה ביותר – בידור (מאז 2008) תוכנית האירוח הטובה ביותר – עיון (מאז 2008) התוכנית המשפטית הטובה ביותר (מאז 2008) תוכנית הבישול הטובה ביותר (מאז 2010) תוכנית חדשות הבידור הטובה ביותר השחקן הראשי הטוב ביותר בסדרת דרמה (מאז 1974) השחקנית הראשית הטובה ביותר בסדרת דרמה (מאז 1974) שחקן המשנה הטוב ביותר בסדרת דרמה (מאז 1979) שחקנית המשנה הטובה ביותר בסדרת דרמה (מאז 1979) השחקן/ית הצעיר/ה הטוב/ה ביותר בסדרת דרמה (מאז 2020) שחקן/ית אורח הטוב/ה ביותר בסדרת דרמה (1980, 1987, 2015–הווה) המנחה הטוב ביותר בתוכנית אירוח – בידור (מאז 2015) המנחה הטוב ביותר בתוכנית אירוח – אירוח (מאז 2015) המנחה הטוב ביותר בתוכנית בישול (מאז 2013) בימוי בסדרת דרמה (מאז 1974) תסריט בסדרת דרמה (מאז 1974) מדיה וקבצים בנושא פרסי אמי לבידור בשעות היום בוויקישיתוף אתר האינטרנט הרשמי של פרסי אמי לבידור בשעות היום פרסי אמי לבידור בשעות היום, ברשת החברתית אקס (טוויטר) NATAS ANNOUNCES 2022 DAYTIME EMMY NOMINATIONS – The Emmys, theemmys.tv (באנגלית אמריקאית)
שכר מחיה

שכר מחיה מוגדר כהכנסה המינימלית הדרושה לעובד כדי לספק את צרכיו הבסיסיים. צרכים בסיסיים כוללים בדרך כלל מזון, דיור וצרכים חיוניים אחרים כגון ביגוד. המטרה של שכר מחיה היא לאפשר לעובד להרשות לעצמו רמת חיים בסיסית אך הגונה, באמצעות תעסוקה ללא סובסידיות ממשלתיות. בשל האופי הגמיש של המונח "צרכים", אין מדד אחד אשר מקובל בכל העולם לגבי האופן בו יש לקבוע מה הוא שכר מחיה, ובשל כך שכר המחייה משתנה ממדינה למדינה. שכר המחיה שונה משכר מינימום בכך ששכר מינימום עלול שלא לאפשר לעובד להרשות לעצמו איכות חיים בסיסית, ובשל כך נאלץ להסתמך על תוכניות ממשלתיות בכדי לקבל הכנסה נוספת. יוקר המחיה שכר מקסימום שכר מינימום עובדים עניים ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
העיר הקיסרית החופשית אאכן

העיר הקיסרית החופשית אאכן, הידועה גם בשמה הצרפתי Aix-la-Chapelle והיום ידועה בפשטות בשם אאכן, הייתה עיר קיסרית חופשית וספא של האימפריה הרומית הקדושה ממערב לקלן ודרום מזרח לארצות השפלה, בחוג הרייני התחתון-וסטפאלי. העליות לרגל, הכתרת קיסר האימפריה הרומית הקדושה, תעשיות פורחות והפריבילגיות שהעניקו קיסרים שונים הפכו אותה לאחת מעיירות השוק המשגשגות ביותר של האימפריה הרומית הקדושה. בשנת 1166 קיבלה אאכן חופשיות אימפריאלית והוכרזה כעיר קיסרית חופשית של האימפריה הרומית הקדושה על ידי הקיסר פרידריך הראשון, הידוע גם בשם "ברברוסה", באמצעות פריבילגיה של קרל הגדול (Karlsprivileg). אאכן מילאה תפקיד בליגה ששמרה על השלום בין השנים 1351 ל-1387 בין המז לנהר הריין. בשנת 1450 מרד הוביל לקבלת הגילדות חלק בשלטון המקומי. במאה ה-16 החלה אאכן לרדת בחשיבותה ובשגשוגה. היא הייתה קרובה מדי לגבול עם ממלכת צרפת מכדי להיות בטוחה, ורחוקה מדי מהאימפריה הרומית הקדושה מכדי שתהיה נוחה כעיר בירה. בשנת 1562 הבחירות הקיסריות והכתרתו של הקיסר הרומית הקדושה מקסימיליאן השני התקיימו בפרנקפורט, תקדים שנמשך עד לסוף האימפריה הרומית הקדושה. הרפורמציה הפרוטסטנטית הביאה צרות לאאכן. ב-1580 הפרוטסטנטים השתלטו על העיר; בעקבות כך חרם קיסרי הוטל ב-1598 על ידי ארנסט מבוואריה, ארכיבישוף-הבוחר של קלן. חזרה דתית של העיר הובילה לחרם קיסרי חדש על ידי הקיסר מתיאס ב-1613, ובשנת 1614 אילץ הצבא הספרדי של אמברוסיו ספינולה את העיר הסוררת לחזור לחיק הקתוליות. בשנת 1656 שריפה גדולה הרסה 4,000 בתים. אסון זה השלים את החורבן שהתחיל במלחמת שלושים השנים. אאכן אירחה כמה ועידות שלום, אלה שסיימו את מלחמת האצלה ואת מלחמת הירושה האוסטרית. על פי חוזה אקס-לה-שאפל, מיום 2 במאי 1668, נאלץ לואי הארבעה עשר, מלך צרפת, על ידי הברית המשולשת בין ממלכת אנגליה, הרפובליקה ההולנדית וממלכת שוודיה, לנטוש את מלחמת השחרור נגד ארצות השפלה הדרומיות. ההסכם אילץ את המלך לשקם את מחוז בורגונדי, אותו כבש, ולהסתפק בבעלות על שנים עשר ביצורים פלמיים. הסכם אקס-לה-שאפל השני, מיום 18 באוקטובר 1748, סיים את מלחמת הירושה האוסטרית. לפי תנאי הסכם קמפו פורמיו, אאכן צורפה לרפובליקה הצרפתית הראשונה כעיר ראשית במחוז רור. מאוחר יותר, קונגרס וינה העניק את אאכן לממלכת פרוסיה. Aachen. 2012. Encyclopædia Britannica Online. Retrieved 19 June 2012, from http://www.britannica.com/EBchecked/topic/200/Aachen אאכן באתר אנציקלופדיה בריטניקה
ח'רבת טרפין

ח'רבת טרפין (Kh. Tarfein) היא אתר ארכאולוגי במרכז חבל בנימין סמוך לכפר ביר זית, ומדרום לכפר עטארה. האתר מתעד את שרידיה של התיישבות המתוארכת לתקופת ההתנחלות, הברזל, ההלניסטית, הרומית, הביזנטית ועד ימי הביניים. לאתר נערך סקר לראשונה בשנת 1928 על ידי הארכאולוג הצרפתי פליקס מארי אבל בסקר החירום. לאחר מכן נסקר בשנית בשנות השמונים בסקר ארץ אפרים על ידי הארכאולוג ישראל פינקלשטיין, בשלישית בשנות התשעים וברביעית בפברואר 2015 במסגרת סקר דרום השומרון החדש שנערך על ידי ד"ר דביר רביב מאוניברסיטת בר-אילן וד"ר אהרן טבגר מאוניברסיטת אריאל. בסקרים שנערכו במקום נחשפו ממצאים שתוארכו לתקופת ההתנחלות (תקופת הברזל הראשונה), הברזל (השנייה), ההלניסטית, הרומית, הביזנטית ועד ימי הביניים. בין הממצאים שנמצאו בסקרים שנערכו באתר נמצאו שרידי כנסייה עם רצפת פסיפס, מבנים וחרסים מתקופת הברונזה והברזל, ומהתקופה ההלניסטית והרומית, מגדלי שדה, טרסות עם אבנים, מתקן כתישה קדום, ועוד. כמו כן, במסגרת סקר דרום השומרון התגלה נקרופוליס ובו שמונה עשרה מערות קבורה, הכוללות בור עמידה ואצטבאות, בחלקן זוהה בור ליקוט עצמות. בשתי מערות נחצב חדר מבוא. בשלוש מהמערות נחצבו גם כוכי קבורה האופייניים לתקופה הרומית, אולם על פי אופי החרסים בשלוש מערות נוספות תורכו גם כלל המערות ככאלו ששימשו גם בתקופה הרומית. בעשור השלישי של המאה ה-21 בנו פלסטינים מבנים באתר הארכאולוגי באופן לא חוקי ותוך פגיעה בעתיקות האתר. על אף היות האתר בשטח B, בנובמבר 2022 הרס המנהל האזרחי את המבנים, על פי הסכמי אוסלו לפיהם מותר לבצע אכיפה על בנייה בלתי חוקית באתר ארכאולוגי. אולם למרות ההרס, הפלסטינים חידשו את הבנייה שלושה ימים לאחר מכן. קלאי, תשל"ב, 172 (אתר מס' 61) ארכיון קמ"ט תיק מספר 100/11, Abel 1928 דביר רביב, היישוב בדרום השומרון בתקופות ההלניסטית והרומית לאור תוצאות סקר ארכאולוגי, עבודת דוקטורט, אוניברסיטת בר-אילן, רמת גן 2018 הארכאולוג ישראל פינקלשטיין, קתדרה חוברת 32 עמ' 16. חנן גרינווד, לראשונה: אכיפה נגד עבירות בנייה פלשתיניות בשטח B, באתר ישראל היום, 8 בינואר 2023
אווסו קוואבנה

אווסו קוואבנה (באנגלית: Owusu Kwabena; נולד ב-18 ביוני 1997 באקרה שבגאנה) הוא כדורגלן גנאי המשחק בעמדת החלוץ בקבוצת פרנצווארוש ובנבחרת גאנה. קוואבנה גדל במחלקת הנוער של SC אקרה בגאנה, והחל לשחק בקבוצה הבוגרת של המועדון. בהמשך הושאל לטולדו מהליגה הספרדית השלישית, במדיה ערך 34 הופעות ליגה והבקיע שמונה שערים. ב-23 באוגוסט 2017 חתם קוואבנה על חוזה לחמש שנים בלגנס מלה ליגה. שמונה ימים לאחר מכן הושאל לריאל אוביידו מהליגה הספרדית השנייה, במדיה ערך שמונה הופעות ליגה. בהמשך הושאל לקרטחנה, לסלמנקה ולקורדובה מהליגה הספרדית השלישית. ב-23 בינואר 2020 חתם קוואבנה על חוזה לשלוש שנים וחצי בקרבאך מליגת העל האזרית. ב-16 ביולי 2021 הושאל למשך עונה אחת לאנקרגוג'ו מליגת המשנה הטורקית, במדיה ערך 21 הופעות ליגה והבקיע שבעה שערים. לקראת עונת 2022/2023 חזר קוואבנה לקרבאך. ב-9 ביוני 2019 ערך קוואבנה את הופעת הבכורה שלו בנבחרת גאנה, בהפסד 1-0 לנבחרת נמיביה במשחק ידידות. הוא היה חלק מסגל נבחרת גאנה לטורניר גביע אפריקה לאומות 2019, וערך שלוש הופעות בטורניר. קרבאך אליפות אזרבייג'ן (1): 2019/2020 אווסו קוואבנה, באתר Transfermarkt אווסו קוואבנה, באתר Soccerway אווסו קוואבנה, באתר BDFutbol אווסו קוואבנה, באתר WorldFootball.net אווסו קוואבנה, באתר National Football Teams אווסו קוואבנה, באתר FootballDatabase.eu El Leganés firma al joven delantero ghanés Owusu por cinco temporadas באתר הרשמי של לגנס, 23 באוגוסט 2017 (בספרדית) El delantero ghanés Owusu Kwabena, cedido una temporada al Real Oviedo באתר הרשמי של לגנס, 1 בספטמבר 2017 (בספרדית) Owusu, una apuesta importante del Efesé que llega cedido por el Leganés באתר הרשמי של קרטחנה, 3 בינואר 2018 (בספרדית) Moussa Camara y Owusu Kuabena, nuevas apuestas del Salamanca CF UDS para la zona de ataque באתר הרשמי של סלמנקה, 24 ביולי 2018 (בספרדית) El delantero ghanés Owusu Kwabena cedido una temporada al Córdoba C.F. באתר הרשמי של לגנס, 21 באוגוסט 2019 (בספרדית) Ovusu rəsmən Qarabağ ımızda ! באתר הרשמי של קרבאך, 23 בינואר 2020 (באזרית)
איים בחוף

איים בחוף הוא סרט קולנוע ישראלי משנת 2003 בבימויו של יעוד לבנון, עם נבו קמחי, ראידה אדון ואילן תורן בתפקידים הראשיים. התסריט של יעוד לבנון מבוסס על פרשת כיבוש הכפר טנטורה במלחמת העצמאות ועבודת הגמר של תדי כ"ץ בדבר טבח כביכול שבצעו חיילי אלכסנדרוני בתושבי הכפר. הסרט צולם בקיבוץ נחשולים וחוף טנטורה שם התחוללה הפרשה ב-1948. הסרט הוקרן בפסטיבל הקולנוע ירושלים והיה מועמד לפרס וולג'ין לסרט העלילתי הטוב ביותר. בנוסף, ייצג את ישראל בפסטיבל הסרטים הבינלאומי של מונטריאול ב-2003. הסרט קיבל ביקורות שליליות, בעלי אולמות הקולנוע סירבו להקרין אותו והוא הוקרן רק בסינמטקים. ישעיהו (שוקה) לוין (אילן תורן) הוא אלוף (מיל.) שעומד להתמנות לשר בממשלת ישראל. הוא גר במושב לחוף הים שהוקם על חורבותיו של כפר דייגים ערבי שנכבש במלחמת העצמאות ותושביו גורשו. שוקה גר במושב יחד עם אמו טובה (דוידה קרול) והמטפלת שלה כריסטין (כריסטין ווין). הוא אלמן מאשתו רינה. בבית גרים גם בנו הבכור שאול (רוני בוקסבאום) הנשוי למרגלית (דורית סעדיה). שאול הוא בעל דעות ימניות קיצוניות. הוא מחזיק כשותף באווזיה הגדולה שלו את אחמד מג'נין (דיראר סלימן) והם רבים כל הזמן. הבן השני הוא אביתר (נבו קמחי). אביתר התעוור בגיל שבע כאשר רימון יד שמצא על האי בחוף, התפוצץ. הוא כעת פרופסור למזרחנות באוניברסיטה והוא מדריך את הסטודנטית סוהא (ראידה אדון) בעבודת דוקטורט על מה שקרה בכפר ב-1948. היא חקרה את מפקד ההתקפה שרפשטיין והגיעה למסקנה שהיה טבח בתושבי הכפר לאחר שנכנעו וכי שוקה היה מפקד בכיר בהתקפה ההיא. הבן השלישי הוא מתי (אלון לשם) שמתגורר בארצות הברית ומנהל שם קרן השקעות כושלת, בה מושקעים גם כספים של המשפחה. הוא מגיע ארצה לפי הזמנה של שוקה עם אשתו היהודייה-אמריקאית ג'ודי (סביטרי סלנט). הם מתעלסים בעירום בחוף הים. שוקה מעיין בעבודת הדוקטורט ומבין שזה יהרוס את סיכוייו להתמנות לשר. הוא מפציר באביתר לדחות את פרסום העבודה עד שייתמנה לשר. בשלב ראשון הוא טוען שלא השתתף כלל בהתקפה אבל לאחר זמן הוא מודה כי השתתף בקרב שהיה קשה ומרבית התושבים נהרגו אבל לא היה שם טבח בשבויים. שוקה פונה לדקאנית הפקולטה (חנה לסלאו) בשם "עמותת יוצאי חטיבה 19" ומבטיח תרומה בתנאי שתיפגש עם אביתר ותבקש ממנו לא לפרסם את העבודה. הדקאנית ואביתר נפגשים ליד בניין "המזגגה" והיא מבהירה לו כי עתידו האקדמי בישראל אבוד אם יפרסם את העבודה. סוהא ואביתר משמיעים לשוקה את העדות של שרפשטיין המפלילה אותו. שוקה מחליט לוותר על רצונו להיתמנות לשר. אביתר וסוהא עוזבים את הכפר ומשוחחים על עתידם המעורפל בישראל. אביתר אומר שכעת יחיה כפליט בחו"ל. בחשיכה הם נעצרים במחסום וחיילים יורים אל רכבם והורגים אותם. "איים בחוף", במסד הנתונים הקולנועיים IMDb (באנגלית) "איים בחוף", באתר ספר הקולנוע הישראלי "איים בחוף", באתר אידיבי "איים בחוף", במסד הנתונים הקולנועיים KinoPoisk (ברוסית) איים בחוף, במיזם "אישים" לתיעוד היצירה הישראלית איים בחוף, בספר הקולנוע הישראלי איים בחוף, באתר קרן רבינוביץ' איים בחוף, באתר "הבמה" איים בחוף, באתר אידיבי מרב יודילוביץ', הסרט על הנכבה: לא לשידור, באתר ynet, 16 ביוני 2003